"بایکار" شیرکتی طرفیندن یئرلی و میللی ایمکان‌لارلا بوراخیلان "بایراکتار آکینجی تیها"-نین (اینسانسیز هاوا آراجی)  ایکینجی پروتوتیپی چورلو هاوا میدانی قوموتانلیغیندا یئرلشن بایراکتار آکینجی اوچوش و تعلیم مرکزینده حیاتا کئچیریلن ایکینجی اوچوش سیناغینی موفقیتله تاماملاییب.
شیرکین وئردیگی آچیقلامایا گؤره، "بایراکتار آکینجی تیها"-نین ایکینجی پروتوتیپی بایکار تکنیکی مودیر سئلچوک بایراکتارین رهبرلیگی ایله کئچیریلن سیناق اوچوشو زامانی اورتا حسابلا 20 مین فوت (تخمینن 6.1 کیلومتر) یوکسک‌لیکده 2 ساعت 26 دقیقه هاوادا قالیب.
هاوا‌داکی سیناق‌لاردان سونرا اوچوش زولاغینا ائنن "بایراکتار آکینجی تیها"-نین ایکینجی پروتوتیپی‌نین ایکینجی و جمعی دؤردونجو اوچوش سیناغی اوغورلا باشا چاتیب.
قئید ائدک کی، "بایراکتار آکینجی تیها" ایلک پروتوتیپی ایله اوچوشونو 6 دسامبر 2019-جو ایلده ایلک اوچوشونو رئاللاشدیریب.
سیناق اوچوشو زامانی 16 دقیقه هاوادا قالان "بایراکتار آکینجی" 10 ژانویه 2020-ده سیستم تصدیقلمه تستی اوچون ده 1 ساعت 6 دقیقه اوچوش رئاللاشدیریب.
اوچونجو پروتوتیپ ده انتگراسیا تاماملاندیق‌دان سونرا سیناق اوچوش‌لاری یئرینه یئتیرمک اوچون چورلو هاوا لیمان قوموتانلیغینا گؤندریله‌جک.
